CELEX: 62018TN0659
Language: lv
Date: 2018-10-30 00:00:00
Title: Lieta T-659/18: Prasība, kas celta 2018. gada 30. oktobrī – ZS/EIB

7.1.2019   
            
            
               LV
            
            
               Eiropas Savienības Oficiālais Vēstnesis
            
            
               C 4/41
            
         
      Prasība, kas celta 2018. gada 30. oktobrī – ZS/EIB
      (Lieta T-659/18)
      (2019/C 4/54)
      Tiesvedības valoda – angļu
      
         Lietas dalībnieki
      
      
         Prasītājs: ZS (pārstāvis: B. Maréchal, advokāts)
      
         Atbildētāja: Eiropas Investīciju banka (EIB)
      
         Prasījumi
      
      Prasītājs lūdz Vispārējo tiesu:
      
                  —
               
               
                  atcelt EIB 2017. gada 27. septembra un 28. decembra lēmumus;
               
            
                  —
               
               
                  piespriest atlīdzināt visus prasītājam radušos zaudējumus;
               
            
                  —
               
               
                  Šajā ziņā piespriest EIB izmaksāt prasītājam:
                  
                              —
                           
                           
                              30 000 EUR kā neizmaksāto algu par 42 ikgadējā atvaļinājuma dienām un 40,5 dienām par TSA-A, proti, kopsummā par 82,5 atvaļinājuma dienām;
                           
                        
                              —
                           
                           
                              30 000 EUR, kas tika nelikumīgi atskaitīti no summām saistībā ar viņa aiziešanu pensijā;
                           
                        
                              —
                           
                           
                              50 000 EUR, proti, iemaksas no ikgadējās algas 3 % apmērā brīvprātīgās papildu pensijas shēmā (BPPS) līdz ierastā pensijas vecuma sasniegšanai;
                           
                        
                              —
                           
                           
                              35 000 EUR saistībā ar prasītāja tiesībām uz prēmiju;
                           
                        
                              —
                           
                           
                              15 000 EUR kā atlīdzību par prasītājam nodarīto morālo kaitējumu;
                           
                        
                              —
                           
                           
                              provizorisku summu 15 000 EUR apmērā, ko prasītājs samaksājis par juridiskajiem pakalpojumiem;
                           
                        
                              —
                           
                           
                              tiesāšanās un jebkurus citus izdevumus.
                           
                        
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
               
                  1.
               
               
                  Ar pirmo pamatu tiek apgalvots, ka prasītāja prombūtne neesot bijusi nepamatota un ka katrā ziņā EIB esot bijis jāreaģē agrāk, ņemot vērā piecu gadu ilgo prombūtni. Šajos apgalvojumos neesot ņemta vērā mutvārdu vienošanās starp prasītāju un atbildētāju par darba laika uzskaites tabulu aizpildīšanu. Turklāt, neesot juridiska pamatojuma tam, lai darba devējs veiktu apgalvotās nepamatotās prombūtnes “dzēšanu” vai atskaitīšanu saistībā ar prasītāja tiesībām uz atvaļinājumu vai summām, kas viņam jāizmaksā aizejot pensijā.
               
            
               
                  2.
               
               
                  Ar otro pamatu tiek apgalvots, ka dažas atbildētājas pieļautās kļūdas attiecībā uz prasītāju esot uzskatāmas par prettiesiskiem administratīviem aktiem, kā, piemēram, iebildumi par nepamatotu prombūtni, 82,5 atvaļinājuma dienu zaudēšana bez jebkāda juridiska pamatojuma, jo “dzēšana” vai atskaitīšana neesot atļauta, prettiesiska iespējamās nepamatotās prombūtnes atskaitīšana no summām, kas izmaksājamas prasītājam aizejot pensijā un kuras nav iekļautas brīvprātīgās papildu pensijas shēmā, kā rezultātā prasītājs cietis tiešus zaudējumus un papildu morālo kaitējumu.